ایسته دیم عمومی بیر مریضخانادا دونیایا آیاق قویام بؤیوک بابام آناما دئدی : تکجه خصوصی مریضخانا . آنام دئدی: نییه؟ … دئدی: آداملار نه دییه ر؟
ایسته دیم کوچه میزین آغزینداکی مدرسه یه گئده م ، آنام دئدی: تکجه غیر انتفاعی مدرسه! آتام دئدی: نییه؟…. آنام دئدی: آداملار نه دییه رلر؟
درسیمده انسانی ریشته سینه علاقه باغلامیشدیم، آتام دئدی: تکجه ریاضی! دئدیم نییه ؟… دئدی : آداملار نه دییه رلر؟
بیر کندلی قیز ایله ایسته دیم توُی ائده م ، باجیم دئدی: مگر من اؤله م ، دئدیم نییه ؟… دئدی: آداملار نه دییه رلر؟
ایسته دیم توی خرجین ، یاشاییشیمدا ائو خرجی ائده م ، آتا آنام دئدیلر: مگر بیزیم اؤلوموزون اوستوندن گئچه سن ، دئدیم نییه؟… دئدیلر: آداملار نه دییه رلر؟
ایسته دیم جیبیمه گؤره شهرین آشاغاسیندا ائو توتام ، آنام دئدی : اؤلوم اولسون منه، دئدیم نییه؟ … دئدیلر: آداملار نه دییه رلر؟
ایسته دیم یاشاییشین اوّلینده تویوموز ساده جه اولسون . خانیمیم دئدی: نه تئز یخیلدین! دئدیم نییه ؟ دئدی: آداملار نه دییه رلر؟
ایسته دیم گوجومه گؤره بیر اوجوزلو ماشین آلام ألیمین دایاغی اولا، خانیمیم دئدی: تانری اؤلوم وئرسین منه، دئدیم : نییه؟… دئدی: آداملار نه دییه رلر؟
اوشاغیم ایسته دی دونیایا آیاق قویسون، آتام دئدی: تکجه خصوصی مریضخانا، دئدیم نییه؟… دئدیلر: آداملار نه دییه رلر؟
اوشاغیم ایسته دی مدرسه یه گئده ، ائوله نه …….. ایسته دیم اؤله م ، قبیریمین باشیندا های کوی قوپدو ، اوغلوم دئدی: قبیرسانلیغین آشاغاسیندا، خانیمیم قیشقیردی، قیزیم دئدی: نه اولوب؟ …. دئدی: آداملار نه دییه رلر؟
من اؤله ندن سونرا، قارداشیم تعزیه اوچون بیر ساده مسجد دوتدو ، باجیم قان یاش توکدو دئدی: آداملار نه دییه رلر؟
قبیرسانلیقدا بیر ساده باش داشی قبیریمین اوستونه قویدولار آمما قارداشیم دئدی: آداملار نه دییه رلر؟….!
قارداشیم منه بیر باهالی قبیر داشی تاپیشیردی عکسیمی ده اوستونه سالدی .
ایندی من بوردا ، بو داراشلیق چوخور یئرده بؤزوشوب یاتمیشام ، وار یوخوم بیر سؤز دن آرتیق دئییل : « آداملار نه دییه رلر؟ »
او آداملار کی بیر عؤمور اونلارین سؤزلری نین نیگرانی اولموشام ، اونلار هئچ بیر دؤنه ده منه نیگران اولماییرلار!
اولین نفری باشید که نظر میدهید!
عزیزان علاقه مند به دریافت مرتب روزنامه ساقی آذربایجان از طریق پست می توانند با دفتر روزنامه تماس حاصل نموده و یا به سامانه پیام کوتاه روزنامه پیامک بفرستند.
اشتراک یکساله: 340 هزار تومان
اشتراک شش ماهه: 170 هزار تومان
ضمنا هزینه بسته بندی و ارسال از طریق پست بر عهده روزنامه می باشد.
برای عضویت در خبرنامه پیامکی، اطلاعات خود را وارد کنید
از مسئولین محترم استان که وعده های آنان در این ستون پیگیری گردیده خواهشمند است توضیحات خود را در خصوص علل عدم تحقق وعده های داده شده جهت اطلاع شهروندان محترم و تنویر افکار عمومی به دفتر روزنامه ساقی ارسال فرمایند.
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab pes_Arab prs_Arab pes_Arab pes_Arab